Rakvere teatris esietendub hooaja esimene uuslavastus
#000003
Rakvere teatri suures saalis esietendub laupäeval, 5. septembril kell 19 Selma Lagerlöfi romaanil põhinev "Charlotte Löwensköld", mille lavastab Urmas Lennuk.
#000005
Ta lisas, et on piisavalt vana, et teha mõningaid asju nii nagu süda ütleb. "Need on üle hulga aja proovid, kus ma püüdsin taandada end lavastajast rohkem näitejuhiks ja näitlejad on osanud seda positiivselt ära kasutada."
#000007
"Charlotte Löwensköld" on põhjamaine armastuslugu, mille kesksed teemad on au, uhkus, väärikus, eneseohverdus ning õilsameelsus. Peategelane Charlotte on pühendanud oma armastuse pastor Karlile, otsib aga Jumala tõde. Noored lähevad tülli ning Karl lubab kihluda esimese vastutulijaga, mida ta ka teeb. Kuigi Charlotte leiab elus oma õnne, jääb teda kummitama noorpõlvearmastuse saatus.
#000009
Peategelast kehastav Natali Väli on proovidest, lavast ja etendustest eemal olnud täpselt kaks aastat. "Võtsin selle loo vastu tundmata romaani, mida siis peagi pärast jah-sõna lugema tõttasin. Juba romaani lugedes tundsin mitmeid tuttavaid teemasid."
#000010
Proovid, lavastaja, partnerid, tekstide mõtted ja alltekstid on tema sõnul toonud üles paljusid erinevaid mõtteid ja emotsioone, mida on vaja olnud läbi mõelda või tunda.
#000011
"See on väikest viisi minu teraapiline lugu. Veidi tervendava mõjuga. Lavaga taaskohtumiseks ei oskaks ma valida paremat teemat, lavastajat ja truppi," kirjeldas Väli.
#000012
Lavastuse kunstniku Liina Undi sõnul hakkasid nad Urmas Lennukiga sellest lavastusest rääkima umbes aasta tagasi. "Esimese asjana ütles ta veidi eneseirooniliselt muiates, et see lugu puudutab vanamoodsaid teemasid, nagu inimese sisemine au ja väärikus."
#000013
Liina Undile on see teistkordne koostöö Rakvere teatriga. "Mulle väga meeldib Rakvere teatri inimeste julgus katsetada. Ma imetlen seda esimesest proovist alates näitlejate juures, kes on valmis iga mõtte või naerupahvakuga kaasa minema ning esimesest kavandite tutvustamisest tehnilisele meeskonnale, kes noogutasid vaikides ja ütlesid, et "saab küll"."
#000015
Ehkki lava- ja kostüümikujundus on näiliselt lihtsad, on siin küllalt detaile, mis nõuavad nuputamist, olgu selleks maalingute tehnika, uste mehhanism või ajaloolised lõiked.
#000016
Löwensköldide saagat on nimetatud Selma Lagerlöfi luigelauluks, mille ta lõpetas kümmekond aastat enne surma. Lagerlöf on kirjanikuna eriline ka selle poolest, et 1909. aastal pälvis ta esimese naisena Nobeli kirjanduspreemia. Tema tuntumad teosed Eestis on "Gösta Berlingi saaga" ning "Nils Holgerssoni imeline teekond läbi Rootsi".
#000018
Otseülekanne tulemas: avalik debatt Eesti akadeemilise muusikahariduse väljakutsetest
#000022
Laura Kalle: teater ei peaks ainult paitama
#000025
Rein Pakk: ootan head kodumaist melodraamat
#000026
Holger Marjamaa: pean igal kontserdil end publikule täielikult avama
#000032
Ave Tölpt jätkab Music Estonia juhtimist
#000034
Mehhikos eesti kunstnike näituse avanud kuraator: olen Eestis olles nii palju õppinud
#000037
Stsenaristide ühendus jõudis Hollywoodis suurte stuudiotega kokkuleppele
#000038
Filmiajakirjanik Hollywoodi streigist: mõned suuremad filmid on edasi lükkunud
#000040
Eesti animafilmide muusika sai kogumiku "Anima pop"
#000041
Teatri- ja muusikamuuseumi kogud kolitakse tuleval aastal Maarjamäele
#000045
Rannarootsi muuseumi näitusel saab näha nii Eesti kui ka välismaa käbisid
#000046
Ülevaade. Aasta parimad lood 2022
#000050